ΚΑΝΟΝΙΣΜΟΣ ( ΕΟΚ ) αριθ . 3412/89 ΤΟΥ ΣΥΜΒΟΥΛΙΟΥ της 23ης Οκτωβρίου 1989 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα γεωργικά προϊόντα, καταγωγής Ισραήλ ( 1990 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι το τέταρτο πρόσθετο πρωτόκολλο της συμφωνίας συνεργασίας μεταξύ της Ευρωπαϊκής Οικονομικής Κοινότητας και του κράτους του Ισραήλ ( 1 ) προβλέπει στα άρθρα 1 και 2 το άνοιγμα κοινοτικών δασμολογικών ποσοστώσεων για την εισαγωγή στην Κοινότητα :

- 17 000 τόνων πρώιμων πατατών, του κωδικού ΣΟ ex 0701 90 51 ( περίοδος : 1 Ιανουαρίου - 31 Μαρτίου ),

- 3 100 τόνων καρότων, του κωδικού ΣΟ ex 0706 10 00 ( περίοδος : 1 Ιανουαρίου - 31 Μαρτίου ),

- 7 400 τόνων γλυκοπιπεριών, του κωδικού ΣΟ 0709 60 10,

- 6 400 τόνων νωπών λεμονιών, του κωδικού ΣΟ 0805 30 10,

- 2 800 τόνων αποφλοιωμένων ντοματών, του κωδικού ΣΟ ex 2002 10 10,

- 150 τόνων πολτών βερικόκων, του κωδικού ΣΟ ex 2008 50 91,

- 8 500 τόνων χυμών ντομάτας, των κωδικών ΣΟ 2009 50 10 και 2009 50 90,

καταγωγής Ισραήλ -

ότι στα πλαίσια αυτών των δασμολογικών ποσοστώσεων οι δασμοί καταργούνται προοδευτικά στη διάρκεια της ίδιας περιόδου και με τους ίδιους ρυθμούς με εκείνους που προβλέπονται στα άρθρα 75, 243 και 268 της πράξης προσχώρησης της Ισπανίας και της Πορτογαλίας - ότι για το έτος 1990 οι δασμοί των ποσοστώσεων ανέρχονται στο 54,5 % των δασμών που εφαρμόζονται στα καρότα και στις γλυκοπιπεριές, στο 44,5 % των δασμών που εφαρμόζονται στα νωπά λεμόνια και στο 37,5 % των δασμών που εφαρμόζονται για τις πρώιμες πατάτες, τις αποφλοιωμένες ντομάτες, τους πολτούς βερικόκων και τους χυμούς ντοματών -

ότι ωστόσο ο κανονισμός ( ΕΟΚ ) αριθ . 4162/87 του Συμβουλίου της 21ης Δεκεμβρίου 1987 που καθορίζει το καθεστώς που εφαρμόζεται στις συναλλαγές της Ισπανίας και της Πορτογαλίας με το Ισραήλ ( 2 ) προβλέπει ότι η Πορτογαλική Δημοκρατία αναβάλλει, ως τις 31 Δεκεμβρτίου 1990, την εφαρμογή του προτημησιακού καθεστώτος για τα προϊόντα του τομέα των φρούτων και λαχανικών που υπάγονται στον κανονισμό ( ΕΟΚ ) αριθ . 1035/72 ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1119/89 ( 4 )- ότι επομένως οι διατάξεις του παρόντος κανονισμού για τις δασμολογικές ποσοστώσεις που προβλέπονται για τα προϊόντα που υπάγονται στον κανονισμό αυτό εφαρμόζονται μόνο στην Κοινότητα εκτός από την Πορτογαλία -

ότι θα πρέπει συνεπώς να ανοιχθούν οι εν λόγω κοινοτικές δασμολογικές ποσοστώσεις για το έτος 1990-

ότι πρέπει ιδίως να εξασφαλισθεί η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των δασμών που προβλέπονται γι' αυτές σε όλες τις εισαγωγές των εν λόγω προϊόντων σε όλα τα κράτη μέλη, μέχρι την εξάντλησή τους -

ότι θα πρέπει να ληφθούν τα αναγκαία μέτρα για να εξασφαλιστεί κοινοτική και αποτελεσματική διαχείριση αυτών των δασμολογικών ποσόστωσων, με παροχή της δυνατότητας στα κράτη μέλη να λαμβάνουν από τις ποσοστώσεις τις αναγκαίες ποσότητες που αναλογούν στις πραγματικές εισαγωγές - ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής -

ότι, δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε πράξη σχετική με τη διαχείριση των ποσοστώσεων μπορεί να γίνεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Οι δασμοί που εφαρμόζονται κατά στην εισαγωγή στην Κοινότητα των προϊόντων που περιγράφονται κατωτέρω, καταγωγής Ισραήλ, αναστέλλονται για τη διάρκεια των αναγραφόμενων περιόδων, στα επίπεδα και μέσα στα όρια κοινοτικών δασμολογικών ποσοστώσεων που αναφέρονται έναντι καθενός από αυτά :

Αύξων

αριθμός

Κωδικός ΣΟ

( α ) ( β )

Περιγραφή εμπορευμάτων

Περίοδος Μέγεθος της

ποσόστωσης

( σε τόνους ) Ποσοστωτικός

δασμός

(%) Εφαρμόζεται στην

09.1309 ex 0701 90 51 Πρώιμες πατάτες 1 . 1 - 31 . 3 17 000 5,6 Κοινότητα με τη σημερινή της σύνθεση 09.1317 ex 0706 10 00 Καρότα 1 . 1 -31 . 3 3 100 9,2 Κοινότητα εκτός από την Πορτογαλία 09.1303 0709 60 10 Γλυκοπιπεριές 1 . 1 - 31 . 12 7 400 3,4 Κοινότητα εκτός από την Πορτογαλία 09.1315 ex 0805 30 10 Νωπά λεμόνια 1 . 1 - 31 . 12 6 400 3,5 Κοινότητα εκτός από την Πορτογαλία 09.1307 2002 10 10 Αποφλοιωμένες ντομάτες 1 . 1 - 31. 12 2 800 6,7 Κοινότητα με τη σημερινή της σύνθεση 09.1301 ex 2008 50 91 Πολτοί βερικόκων, χωρίς προσθήκη αλκοόλης ή ζάχαρης σε άμεσες συσκευασίες καθαρού περιεχομένου 4,5 kg aη περισσότερο 1 . 1 - 31 . 12 150 6,3 Κοινότητα με τη σημερινή της σύνθεση 09.1319 2009 50 10

2009 50 90 Χυμοί ντομάτας 1 . 1 - 31 . 12 8 500 7,5 + AD S/Z

7,8

Κοινότητα με τη σημερινή της σύνθεση ( α ) Με την επιφύλαξη των κανόνων για την ερμηνεία της συνδυασμένης ονοματολογίας, η διατύπωση της περιγραφής των εμπορευμάτων θεωρείται πως έχει μόνον ενδεικτική αξία, ενώ το προτιμησιακό καθεστώς καθορίζεται, στα πλαίσια του πίνακα αυτού, από την έκταση εφαρμογής των κωδικών ΣΟ . Εκεί όπου το "ex" αναγράφεται πριν από τον κωδικό ΣΟ, το προτιμησιακό καθεστώς καθορίζεται από την έκταση εφαρμογής του κωδικού ΣΟ και από αυτήν της αντίστοιχης περιγραφής .

( β ) Οι κωδικοί Taric αναγράφονται στο παράρτημα .

Εντός των ορίων αυτών των δασμολογικών ποσοστώσεων, το Βασίλειο της Ισπανίας εφαρμόζει δασμούς που υπολογίζονται σύμφωνα με τις σχετικές διατάξεις του κανονισμού ( ΕΟΚ ) αριθ . 4162/87 .

Εντός των ορίων αυτών των δασμολογικών ποσοστώσεων για τις πρώιμες πατάτες, τις αποφλοιωμένες ντομάτες, τους πολτούς βερικόκων και τους χυμούς ντομάτας, η Πορτογαλική Δημοκρατία εφαρμόζει δασμούς που υπολογίζονται σύμφωνα με τις διατάξεις του κανονισμού ( ΕΟΚ ) αριθ . 4162/87 .

Άρθρο 2 Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και μπορεί να λαμβάνει κάθε πρόσφορο διοικητικό μέτρο προκειμένου να εξασφαλισθεί η αποτελεσματική διαχείριση .

Άρθρο 3 Εάν ένας εισαγωγέας προσκομίσει σε κράτος μέλος διασάφηση θέσης σε ελεύθερη κυκλοφορία, στην οποία περιλαμβάνεται αίτηση χορήγησης του ευεργετήματος του προτιμησιακού καθεστώτος για ένα προϊόν που αναφέρεται στον παρόντα κανονισμό και εάν αυτή η διασάφηση γίνει δεκτή από τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, στην ανάληψη, από το ποσό της σχετικής ποσόστωσης, ποσότητας αντίστοιχης με τις ανάγκες αυτές .

Οι αιτήσεις για ανάληψη, με την ένδειξη της ημερομηνίας παραλαβής των εν λόγω διασαφήσεων, πρέπει να διαβιβάζονται χωρίς καθυστέρηση στην Επιτροπή .

Οι αναλήψεις χορηγούνται από την Επιτροπή σε συνάρτηση με την ημερομηνία παραλαβής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.

Εάν ένα κράτος μέλος δεν χρησιμοποιήσει τις αναληφθείσες ποσότητες τις επιστρέφει, μόλις αυτό είναι δυνατό, στο ποσό της αντίστοιχης ποσόστωσης .

Εάν οι απαιτούμενες ποσότητες είναι μεγαλύτερες από το διαθέσιμο υπόλοιπο του ποσού της ποσόστωσης, η χορήγηση γίνεται κατ' αναλογία των αιτήσεων . Η Επιτροπή ενημερώνει τα κράτη μέλη για τις πραγματοποιηθείσες αναλήψεις .

Άρθρο 4 Κάθε κράτος μέλος εγγυάται στους εισαγωγείς των συγκεκριμένων προϊόντων συνεχή και ίση πρόσβαση στις ποσοστώσεις, στο βαθμό που τούτο επιτρέπεται από το υπόλοιπο της αντίστοιχης ποσόστωσης .

Άρθρο 5 Τα κράτη μέλη και η Επιτροπή συνεργάζονται στενά, για να εξασφαλίσουν την τήρηση του παρόντος κανονισμού .

Άρθρο 6 Ο παρών κανονισμός αρχίζει να ισχύει την 1η Ιανουαρίου 1990 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Λουξεμβούργο, 23 Οκτωβρίου 1989 .

Για το Συμβούλιο

Ο Πρόεδρος

H . NALLET

( 1 ) ΕΕ αριθ . L 327 της 30 . 11 . 1988, σ . 36 .

( 2 ) ΕΕ αριθ . L 396 της 31 . 12 . 1987, σ . 1 .

( 3 ) ΕΕ αριθ . L 118 της 20 . 5 . 1972, σ . 1 .

( 4 ) ΕΕ αριθ . L 118 της 29 . 4 . 1989, σ . 12 .

ΠΑΡΑΡΤΗΜΑ Κωδικοί Taric Αύξων αριθμός

Κωδικός ΣΟ Κωδικός Taric 09.1309 ex 0701 90 51 0701 90 51*10 0701 90 51*20 09.1317 ex 0706 10 00 0706 10 00*11 09.1315 ex 0805 30 10 0805 30 10*11 0805 30 10*12 09.1301 ex 2008 50 91 2008 50 91*20